VENDIM
Nr. 206, datë 15.3.2017

PËR NJË SHTESË NË VENDIMIN NR. 547, DATË 9.8.2006, TË KËSHILLIT TË MINISTRAVE, “PËR KRIJIMIN E AGJENCISË KOMBËTARE TË BURIMEVE NATYRORE”, 
TË NDRYSHUAR

Në mbështetje të nenit 100 të Kushtetutës, të nenit 10, të ligjit nr. 9000, datë 30.1.2003, “Për organizimin dhe funksionimin e Këshillittë Ministrave”, me propozimin e ministrit të Energjisë dhe Industrisë, Këshilli i Ministrave

VENDOSI:

I. Në vendimin nr. 547, datë 9.8.2006, të ndryshuar, bëhet shtesa, si më poshtë vijon:
1. Në fund të pikës 3 bëhet shtesa me përmbajtjen, si më poshtë vijon:
“- Kryen, brenda fushës së veprimtarisë së vet, oponencën teknike për projektet e kapaciteteve prodhuese të energjisë elektrike, sipas tarifave të përcaktuara në aneksin 1, bashkëlidhur këtij vendimi, me përjashtim të oponencës teknike për punimet e ndërtimit, që kryhet nga institucionet e përcaktuara në aktet ligjore dhe nënligjore në fuqi.”. 
II.Ngarkohet Ministria e Energjisë dhe Industrisë për zbatimin e këtij vendimi.
 Ky vendim hyn në fuqi pas botimit në Fletoren Zyrtare.

KRYEMINISTRI
EdiRama

TARIFAT PËR OPONENCËN TEKNIKE PËR PROJEKTET E NDËRTIMIT TËKAPACITETEVE PRODHUESE TË ENERGJISË ELEKTRIKE

Tarifat për oponencën teknike për projektet e ndërtimit të kapaciteteve prodhuese të energjisë elektrike janë, si më poshtë:
I. Për projektet e ndërtimit të kapaciteteve prodhuese të energjisë elektrike që janë objekt koncesioni në fazën e studimit të fizibilitetit: 
a) Deri në 1 MW tarifa e oponencës do të jetë 50 000 lekë.

b) Mbi 1 MW deri në 5 MW, tarifa e oponencës teknike do të jetë 100 000 lekë.
c) Mbi 5 MW deri në 15 MW tarifa e oponencës do të jetë 300 000 lekë.
ç)Mbi 15 MW tarifa e oponencës do të jetë 500 000 lekë.
II. Për projektet e ndërtimit të kapaciteteve prodhuese të energjisë elektrike që janë objekt koncesioni në fazën e projektit të zbatimit: 
a) Deri në 1 MW tarifa e oponencës do të jetë 100 000 lekë.
b) Mbi 1 deri në 5 MW, tarifa e oponencës teknike do të jetë 200 000 lekë. 
c) Mbi 5 deri në 15 MW tarifa e oponencës do të jetë 500 000 lekë.
ç)Mbi 15 MW tarifa e oponencës do të jetë 700 000 lekë.
III. Për ndërtimin e objekteve të prodhimit të energjisë elektrike që nuk janë objekt koncesioni:
 a)	Deri në 1 MW tarifa e oponencës do të jetë 100 000 lekë.
b)	Mbi 1 MW deri në 5 MW, tarifa e oponencës teknike do të jetë 200 000 lekë.
c)	Mbi 5 MW deri në 15 MW tarifa e oponencës do të jetë 500 000 lekë.
ç)Mbi 15 MW tarifa e oponencës do të jetë 700 000 lekë.


